31999R2317
L 280/66
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2317/1999 НА КОМИСИЯТА
от 29 октомври 1999 година
относно изменение на елемент от спецификациите за означението „Idiazábal“, фигуриращо в приложението към Регламент (ЕО) № 1107/96 относно регистрацията на географските указания и наименованията за произход на основание процедурата, предвидена в член 17 от Регламент (ЕИО) № 2081/92
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителни продукти (1), последно изменен с Регламент (ЕО) № 1068/97 на Комисията (2), и по-специално член 9 от него,
като има предвид, че:
(1)
в съответствие с член 9 от Регламент (ЕИО) № 2081/92 испанското правителство поиска да бъде изменен елемент от спецификациите за означението „Idiazábal“, регистрирано като защитено наименование за произход с Регламент (ЕО) № 1107/96 на Комисията (3), последно изменен с Регламент на Комисията (ЕО) № 1070/1999 (4). Това изменение има за цел да определи равнището на pH на сиренето, посочено в гореспоменатото означение, в интервал с граници от 4,9 до 5,5 вместо съществуващите граници от 5,1 до 5,8;
(2)
след разглеждане на горепосоченото искане за изменение се прецени, че става дума за незначително изменение. Счете се, че тази преценка се дължи на заключение вследствие многобройните резултати от анализи на pH на сиренето. Счете се, че тези анализи са показали, че границите, определени при регистрацията на означението, не отговарят съвсем точно на действителността. Следователно е необходимо отново да се фиксират границите, за да се постигне съответствие с действителното положение. Доказа се, че това префиксиране не се отразява на доказването на връзката между съответния продукт и определената област и по-специално на условията на зреене. Освен това, изменението не води до последици спрямо правата на трети производители;
(3)
в съответствие с процедурата, предвидена в член 9 от Регламент (ЕИО) № 2081/92, с Решение от 9 септември 1999 г. Комисията прецени, при положение че става дума за незначително изменение, че не следва да се прилага процедурата, установена в член 6;
(4)
счете се също, че става дума за изменение, което е в съответствие с Регламент (ЕИО) № 2081/92; следователно, изменението на границите на pH на сиренето с означение „Idiazábal“ трябва да бъде регистрирано и публикувано,
ПРИЕ НАСТОЯЩИЯ РЕГЛАМЕНТ:
Член 1
Изменението на границите от настояшите от 5,1 до 5,8 на 4,9 до 5,5 на равнището на pH на сиренето, за което се отнася защитеното наименование за произход „Idiazábal“, се регистрира и публикува в съответствие с член 6, параграф 4 от Регламент (ЕИО) № 2081/92.
Член 2
Настоящият регламент влиза в сила oт деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 октомври 1999 година.